Coca-Cola

right|250px

Coca-Cola on hiilihapotettu kasviuutejuoma eli kolajuoma, ja se on maailman myydyin virvoitusjuoma sekä arvokkain brändi. Sitä myydään yli 200 maassa. Tuotetta valmistetaan maailmalla muun muassa kevytversioina sekä esimerkiksi kirsikan, sitruunan, limetin ja vaniljan makuisena. Coca-Colaa pidetään yleisesti maailman myydyimpänä hiilihappojuomana.

Historia
The Coca-Cola Companyn pääkonttori on Yhdysvaltain Atlantassa, tohtori John Pemberton vuonna 1886 kehitti juoman lääkkeeksi parantamaan päänsärkyä. Aluksi hänen takapihallaan valmistamansa keitos muistutti enemmänkin siirappia kuin juomaa. Tuote ei myynyt hyvin lääkkeenä. Kun Pemberton oli lisännyt valmistamaansa seokseen soodavettä, ihmiset rakastuivat syntyneeseen uuteen juomaan, ja Coca-Cola oli valmis menestymään. Coca-Cola rantautui Suomeen näkyvästi vuonna 1952 Helsingin olympiakisojen aikaan, joskin Helsingin Stockmannilta Coca-Colaa sai jo 1930-luvulla. Coca-Colan ensimmäinen valmistaja Suomessa oli Kouvolan Vesitehdas, joka aloitti valmistuksen jo vuonna 1928. Nykyään Coca-Colan tuotteita Suomessa valmistaa ja myy Sinebrychoff. [[Kuva:Cocacola bottle.jpg|thumb|left|155px|Earl R. Dean suunnittelema Coca-Cola -pullon ensimmäinen prototyyppi (1915), joka ei tullut koskaan tuotantoon.

Pullo oli keskeltä leveämpi kuin pohjasta, mikä teki siitä epävakaan tehtaan kuljettimilla.]] Coca-Cola on The Coca-Cola Companyn vuonna 1893 rekisteröimä tavaramerkki. Suomessa sitä kutsutaan yleisesti kokikseksi. Englanninkielisen vastineen Coke Coca-Cola Company on myös rekisteröinyt. Coca-Cola on lisäksi rekisteröinyt tavaramerkikseen ruotsalaista sukujuurta olleen Earl R. Deanin suunnitteleman, englanninkielisellä nimellä contour bottle tunnetun pullonmuodon vuonna 1915. Coca-Cola on arvioitu maailman arvokkaimmaksi tavaramerkiksi

Coca-Colaan käytettiin vuoteen 1903 asti tuoreita kokalehtiä ja lasillinen Coca-Colaa sisälsi siihen aikaan vielä täysin laillista kokaiinia. Toinen Coca-Colan alkuperäisreseptissä käytetty raaka-aine oli kolapähkinä, joka sisältää runsaasti kofeiinia. Coca-Colan varsinainen valmistuskaava on edelleen erittäin suojeltu salaisuus. Tästä on syntynyt urbaanilegenda, jonka mukaan Coca-Cola sisältäisi edelleen kokaiinia ja ettei sitä reseptin salaisuuden vuoksi voida saada selville. Nykyisin on mahdollista maustaa elintarvikkeita kokanlehdillä, joista piristävät aineet on eroteltu pois.

Coca-Colan merkittävin kilpailija on Pepsi, joka aloitti sen jäljitelmänä 1900-luvun alussa. Suomessakin on tehty useampia Coca-Colaa jäljitteleviä tuotteita, kuten vuosina 1996–2003 saatavilla ollut Pirkka-tuotesarjaan kuulunut First Choice Cola, jonka tölkissä luki mainostuksen vuoksi englanniksi ”The original taste of America”.

Brändi
Interbrand arvioi Coca-Colan brändiarvoksi 69 miljardia dollaria vuonna 2009. Esimerkiksi vuonna 2008 Coca-Cola lanseerasi yli 700 tuotetta niissä 200 maassa, joissa se on läsnä.

Tuotteita
thumb|Coca-Colaa ja jäitä lasissa. Coca-Cola pakataan Suomessa 0,33 litran tölkkiin, 0,35 litran lasipulloon ja 0,5; 1,5 tai kahden litran muovipulloihin. Ympäri maailman pakkauskokoja on todella kirjavasti 0,12 litrasta aina 3.0 litraan.

Coca-Cola Light
Coca-Cola Lightia alettiin myydä Suomessa jo vuonna 1984. Se on maailman kolmanneksi myydyin virvoitusjuoma. Se makeutettiin vuodesta 2006 vuoden 2009 alkuun sukraloosilla‚ mutta sitä ennen se makeutettiin aspartaamilla. Vaihdokseen syynä oli maku, sillä sukraloosi sokerista valmistettuna kevytmakeuttajana toi juomaan täyteläisemmän maun. Coca-Cola Lightin uusi täyteläinen maku ei kuitenkaan saanut kuluttajilta hyvää vastaanottoa ja sen takia lanseerattiin tuote Coca-Cola Zero, joka vastasi entistä Coca-Cola Lightia.

Vuoden 2009 alussa Coca-Cola Lightin makeutusaine sukraloosi muutettiin takaisin aspartaamiksi palauttamaan Coca-Cola Lightin perinteisen maun. Näin ollen nykyään myynnissä olevat Coca-Cola Light ja Coca-Cola Zero ovat lähes täysin sama tuote eri etiketillä. Ainoana erona juomien välillä ovat käytetyt happamuudensäätöaineet: Coca-Cola Lightissa käytetään mononatriumfosfaatti E339:ää, Coca-Cola Zerossa mononatriumsitraatti E331:tä.

Coca-Cola light Lime
Coca-Cola Light Limeä on myyty Suomessa vuodesta 2005. Ainoa ero lightiin on sen limetin maku. Tammikuusta 2003 joulukuuhun 2005 makuvaihtoehtona oli sitruuna. Nykyään tuotetta ei myydä Suomessa.

Coca-Cola Zero
Coca-Cola Zero on sokeriton versio Coca-Colasta. Se on makeutettu aspartaamilla ja asesulfaami K:lla. Tuote tuli Suomessa myyntiin vuonna 2006.

Venezuela kielsi Coca-Cola Zeron myynnin kesäkuussa 2009. Syynä olivat tarkempaa määrittelyä vaille jääneet terveydenhuollolliset syyt.

Coca-Cola Vanilla
Coca-Cola Vanilla (aiemmin Vanilla Coke) on tavallista Coca-Colaa johon on lisätty vaniljan maku. Sitä oli saatavilla ensimmäisen kerran 1950-luvulla Yhdysvalloissa monissa juoma-automaateissa ja ravintoloissa. Vuonna 2002 se palasi ja sitä alettiin myydä monessa muussakin maassa, muun muassa Ruotsissa, Venäjällä ja Isossa-Britanniassa. Kaiken kaikkiaan Coca-Cola on markkinoinut Coca-Cola Vanillaa yli 30 eri maassa. Coca-Cola Vanillan valmistus on sittemmin lopetettu Ruotsissa. Suomessa myydään Coca-Cola Vanillaa erityisesti maahantuontikaupoissa.

Coca-Cola Cherry
Coca-Cola Cherry on kirsikan maulla maustettua Coca-Colaa. Tuote tuli Suomessa myyntiin maaliskuussa 2010 sekä 2011 ja oli myynnissä kesän ajan. Coca-cola Cherryä myydään vuoden ympäri Kesko-yhtiön hyvinvarustetuissa kaupoissa tuontituotteena, josta ei saa panttia.

Kritiikkiä
Intiassa Coca-Colaa vastaan on boikotoitu muutamia kertoja vastalauseena yhtiön huonon hygienian ja ympäristövaikutusten takia. Coca-Colan hampaita kellastuttava vaikutus on tieteellisesti todistettu ilmiö, joka johtuu hammaskiillettä tuhoavasta fosforihaposta. Sama pätee kuitenkin myös muihin virvoitusjuomiin. Coca-Colan pH-arvo on 2,56, eli hyvin hapan.

The Coca-Cola Companya on syytetty tehtaiden ammattiyhdistysaktiivien huonosta kohtelusta kehitysmaissa. Yhtiötä on syytetty muun muassa kahdeksan ay-aktivistin tappamisesta Kolumbiassa vuosina 1989–2003. Myös yhtiön tehtailla Turkissa ja Indonesiassa ay-aktivisteja on peloteltu. Sen sijaan Nicaraguassa työntekijöiden järjestäytyminen on kielletty. Yhtiö on vastannut useaan otteeseen näihin liittyviin syytöksiin ja myös toiminnallaan pyrkinyt osoittamaan syytökset perusteettomiksi. Monet ihmisoikeusjärjestöt ovatkin järjestäneet kolajuoman vastaisia kampanjoita. Yhtiötä on pidetty syypäänä kuluttajien liikalihavuuteen Yhdysvalloissa. Tämän yhtiö kiistää ja sanoo, että on väärin syyttää vain yhtä tuotetta tai valmistusainetta syyksi liikalihavuuteen.

Lähteet

 * Coca-Colan kotisivu
 * The Coca-Cola Companyn kotisivu
 * Sinebrychoff Oy:n tuotesivut

Aiheesta muualla

 * Coke.fi
 * Coca-Cola.com (kansainvälinen portaali)
 * Virallinen Simpsoneiden Coca-Cola -mainos

ኮካ ኮላ كوكا كولا Coca-Cola Coca-Cola bjn:Coca-Cola Coca-Cola Coca-Cola কোকা-কোলা Coca-Cola Кока-Кола ཁོལ་ཁོལ་ཁུ་ནག Coca-Cola Coca-Cola Кока-Кола Coca-Cola Coca-Cola Coca-Cola Coca-Cola The Coca Cola Company Coca-Cola ކޮކާ ކޯލާ Coca-Cola Coca-Cola Coca-Cola Coca-Cola Koka-kolao Coca-Cola fa:کوکاکولا Coca-Cola Coca-Cola Coca-Cola Coca-Cola Coca-Cola 코카콜라 Կոկա-Կոլա कोका कोला Coca-Cola Coca-Cola ᖂᖄ ᑰᓛ Coca-Cola Coca-Cola קוקה-קולה ಕೋಕಾ-ಕೋಲಾ კოკა-კოლა Кока-кола Coca Cola Coca-Cola Coca-Cola Coca-Cola Кока-Кола Coca-Cola കൊക്ക-കോള कोका-कोला arz:كوكا كولا mwl:Coca-Cola ကိုကာကိုလာ Coca-Cola Coca-Cola कोका-कोला コカ・コーラ Coca-Cola Coca-Cola Coca-Cola pnb:کوکا کولا Coca-Cola Còca Còla Coca-Cola Coca-Cola Coca-Cola Кока-кола sah:Coca-Cola Coca-Cola Coca-Cola Coca-Cola Coca-Cola කොකා කෝලා Coca-Cola Coca-Cola Coca-Cola szl:Coca-Cola Кока-кола Coca-Cola Coca-Cola Coca-Cola கொக்கக் கோலா Кока-Кола โคคา-โคล่า Coca-Cola Coca-Cola Кока-кола קאקא קאלע Kòká Kolà 可口可樂 可口可乐